***Visontai-Szabó Katalin:***

***Új Alaptörvényünk és a családok védelme***

*(Rezümé)*

PhD hallgató, SZTE-ÁJTK Doktori Iskola

**Konzulens:** Dr. Zakar András főiskolai tanár

Az Alkotmány 15 §-a kimondja a Magyar Köztársaság védi a házasság és a család intézményét. Az új Alaptörvény ennél kissé bővebben fogalmaz, mikor az L.) cikkben rögzíti: Magyarország védi a házasság intézményét, mint férfi és nő között, önkéntes elhatározás alapján létrejött életközösséget, valamint a családot mint a nemzet fennmaradásának alapját.

A jelenleg hatályos Alkotmány ugyan igen szűkszavúan rendelkezett a családok védelméről, de annak érdekében, hogy mélységeiben beszélhessünk a családok védelméről és megítéléséről, rendelkezésünkre áll a gyermekvédelmi törvény, a gyermekek jogairól szóló New Yorki Egyezmény, húsz év alkotmánybírósági gyakorlata és szakirodalma, illetve a tapasztalat, hogy eddig miként működött Magyarországon a családok védelme. Előadásomban szeretném feltárni, hogy az elmúlt 20 évben miként változott a családok összetétele, egyáltalán a család fogalma, rendeltetése, a társadalomban betöltött funkciója, és ehhez mérten mennyire szerencsés egy új – elég konkrét – meghatározás beemelése az Alaptörvénybe, ez mennyiben tágíthatja esetleg szűkítheti a családok állami támogatását. Ezzel a kérdéssel kapcsolatban a jelen helyzetben leginkább a sajtóhírekre, és a szakértők magánvéleményére, illetve a saját véleményemre támaszkodhatok, tekintve, hogy a Parlamentben a törvény előkészítés sem úgy zajlik már, mint régen. Az, hogy mi lesz a családok védelméről szóló törvényben, egyelőre csak egy szűk kör tudhatja, számunkra meglepetés lesz. Mindenesetre megpróbálok a „kodifikátorok székébe ülve„ elgondolkodni azon, hogy vajon milyen szándék vezérelte az alkotmányozókat akkor, amikor ezt az új megfogalmazást tartották szükségesnek, illetve elmerengni azon, hogy ez hova vezethet.

Felhasznált irodalom:

* Sári János: Alapjogok, Alkotmánytan II. 3. átdolgozott kiadás, Osiris, Budapest 2004
* Dezső Márta-Fürész Klára-Kukorelli István-Papp Imre-Sári János-Takács Imre: Alkotmánytan I., Alapfogalmak, alkotmányos intézmények, Osiris, Budapest 2003
* Alkotmány a jövőnek-az LMP alkotmánykoncepciója, Demax Művek Kft., Budapest 2011
* Visszaszámlálás: indul az alkotmányozás, De Jure magazin, 2010.5-6. szám,
* 1997. évi XXXI. tv. a gyermekek védelméről és a gyámügyi igazgatásról
* Trócsányi László (szerk.): A mi Alkotmányunk, Complex, Budapest 2006
* 1991. évi LXIV. tv. a gyermek jogairól szóló, New Yorkban 1989. november 20-án kelt egyezmény kihirdetéséről
* Hajas Barnabás-Szabó Máté: Emberi méltóság korlátok nélkül, A gyermekek, a hajléktalanok és a gyülekezők jogai, Országgyűlés Hivatala, Budapest, 2009
* 1949. évi XX. tv.
* A Népesedési Kerekasztal javaslatai a családok védelméről szóló sarkalatos törvény előkészítéséhez
* Magyarország Alaptörvénye
* Alkotmányos elvek és esetek, Colpi, Budapest 1996
* 64/1991 (XII.17) AB Határozat
* 1997.CLIV. tv. az egészségügyről
* Somfai Balázs: Kapcsolattartás, mint a gyermek emberi joga, HVG Orac, Budapest 2009
* Wopera Zsuzsa: Európai családjog, HVG Orac, Budapest 2009
* Kiss Éva: A nemzetközi családjog,HVG Orac, Budapest 1996
* E.Alderman-C.Kennedy: Magánéletünk védelmében, Eötvös József Könyvkiadó, Budapest 2004
* Holló András-Balogh Zsolt (szerk.): Az értelmezett Alkotmány, Közlöny Kiadó, Budapest 2005
* Ádám Antal ( szerk.): Alapjogok és alkotmányozás, KJK-MTA Állam-és Jogtudományi Intézet, Budapest 1996
* Samu Mihály: Alkotmányozás, Alkotmány, alkotmányosság, Korona Kiadó, Budapest 1997
* Majtényi Balázs: Félreértett jogosultságok – Bizonytalan helyzetű alapjogok Magyarországon, L’Harmattan, Budapest 2010
* Tóth Gábor Attila: Túl a szövegen – Értekezés a Magyar Alkotmányról, Osiris, Budapest 2009
* Halmai Gábor-Tóth Gábor Attila (szerk.) : Emberi jogok, Osiris, Budapest 2008
* Kocsis Miklós-Zeller Judit: A köztársasági Alkotmány 20 éve, Pama Könyvek, Pécs 2009
* Bagdy Emőke: Családi szocializáció és személyiségzavarok, Nemzeti Tankönyvkiadó, Budapest 1999
* Lábady Tamás: A magánélet alkotmányos védelme, Acta Humana, 1995
* Schanda Balázs: Házasság és család –alkotmányi értékek (A köztársasági Alkotmány 20 éve ) PAMA, Pécs 2009